is en en de is en is en is en en is en is en en is en en is en en is en en en is en is en is en en is is en en is is is en is is es sv is en en is is is en en is en en cs en en is is en is en is is is is is is is en en en is is en is en en en is fi sv is en en is en is is en en is is en fi is is is is is is ceb en en is is en en is en en en en en sv da is en en is en en is en en is en en is en en is en en is en en is en en en en en en en en en is de is is is en en is en is en is en en en is en en en is en en en en is de is en en en is is is en en is en is en en cs en en en en en et de is is is en en is en en jv en en is en en is en en is en en en en en en en is de en is is en en is en en is en is en en is en en is en en is en is en en en en en en en en en en is da is is en is en is en is en en is en is en is en en en en sv de es is is is is en en is en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label myndarammi. Show all posts
Ég breytti örlítið í forstofunni um daginn. Það gleður augað að breyta örlítið til.
Svona var bakkinn á kommóðunni búinn að vera í nokkurn tíma:
Pappírinn í botninum er sá sama og ég notaði í "bakið" á trékassanum á stigaganginum og má finna hérna. Krukkan kemur úr kjallaranum frá afasystur minni. Barnamatskrukkan með blúndunni er ofurlítið DIY verkefni sem þið getið lesið um hér.
Nýr pappír í botninn og smá haust með fallegu Erikunni:
Margir eru hrifnir af allskonar dýrum og það er mikið í tísku. Enn sem komið er hafa fá dýr fengið að flytja inn á heimilið okkar en þessir fuglar eru samt voðalega fallegir í forstofunni.
Ég splæsti líka í ný spakmæli í rammana en myndirnar af litla guttanum eru bara of sætar til þess að skipta þeim út!
Spakmælin góðu og mörg önnur í viðbót má finna á Pinterest.
Email ThisBlogThis!Share to TwitterShare to FacebookShare to Pinterest
Labels: bakki, dúllerí, frítt prentefni, myndarammi
Frænkuheimsókn: föndur, dekur og heimspeki
Í janúar sýndi ég ykkur myndir af "jólagjöf" systursonar míns, en systkinabörnin sem eru hérna á suðvesturhorninu fengu öll gjafabréf á heimsókn og samveru í jólagjöf þetta árið.
Núna í maí kom 13 ára frænkan loks til mín og það var ekki síður skemmtilegt.
Í gjafabréfinu stóð að við myndum setja á okkur andlitsmaska og þar sem ég er alltaf að æfa mig í að nota náttúrulegri og umhverfisvænni snyrtivörur skelltum við í einn heimagerðan og ofureinfaldan.
Mauka smá avakadó, 1 matskeið af hunangi, 1 teskeið af matarolíu og skvetta af sítrónu.
Blanda vel saman og maka á sig.
Og nei, þið fáið enga mynd af okkur með grænan maska í andlitinu! En við skemmtum okkur konunglega við að sulla þetta og húðin varð silkimjúk á eftir.
Í gjafabréfinu stóð að hún mætti velja eitt af eftirfarandi:
a) horfa saman á bíómynd
Hvað haldið þið að 13 ára unglingurinn hafi valið?
Auðvitað valdi hún að föndra!
Græjurnar og góssið var rifið fram og það stóð ekki á sköpunargleðinni hjá henni.
Fyrst vildi hún fá að skreyta hleðslusnúruna fyrir símann sinn með mynsturlímböndum:
Svo vildi hún fá að gera eitthvað fallegt í ramma (stelpan með puttann á púlsinum!) og gerði þessa tvo æðislegu ramma:
Ekki má gleyma kortunum:
Þetta föndurbras var auðvitað mjög skemmtilegt en dýrmætast fannst mér að fá að eyða svona miklum tíma með henni. Við grínuðumst, borðuðum uppáhaldsmatinn hennar, guttinn minn fékk að kynnast henni betur og svo var svo gaman að spjalla.
Við spjölluðum um allt milli himins og jarðar og eins og alltaf þegar maður spjallar við góða vini lærðum við mikið hvor af annarri.
Á leiðinni heim spyr hún hver hafi klesst á bílinn minn. Ég svara eins og er, það bakkaði kona á hann en þetta er lítið mál, tryggingarnar hennar borga. Hún spyr mig þá hvernig tryggingar virki og við ræðum það fram og til baka. Þessar tryggingaumræður minntu mig á samtal sem við höfðum átt með annarri frænku síðasta sumar:
Frænkurnar 12 ára eru að horfa á "Minute to win it" og eru mjög spenntar fyrir peningaupphæðunum sem safnast upp. Þær spyrja frænda sinn í sífellu: " Hvað er það mikið í íslenskum peningum?".
Að lokum gengur keppandinn út með jafnvirði 11 milljóna króna og frænkurnar andvarpa: "ó , hvað ég væri til í að eiga 11 MILLJÓNIR!".
Raunsæi frændinn svarar" Þetta eru ekki skattfrjálsir vinningar, þú ættir sennilega bara 7 milljónir eftir skatt". Frænkurnar svöruðu þá hneykslaðar: "já, en við erum bara börn, við eigum ekki að borga skatt!". Þá blandaði ég mér inn í umræðurnar og sagði að mér þætti nú bara sanngjarnt að þær borguðu smá skatt ef þær væru svona ríkar, þær fengju nú heilmikið sem að kostaði mikla peninga, eins og skólagöngu. Frænkurnar litu afar hneysklaðar á mig og bentu mér á að þær hefðu ekkert val, þær YRÐU að fara í skóla og yfir höfðum þeirra hékk hugsanablaðra: "á nú að minnast á svöngu börnin í Afríku sem fá ekkert að borða?"
Ég: Kostar ekki u.þ.b. milljón skólárið á grunnskólabarn, mig minnir það. Frændinn samsinnir og ég held áfram: " Frændi ykkar á engin börn og áður en guttinn fæddist átti ég heldur engin börn, þannig að við höfumm í mörg ár borgað skatta svo að þið kæmust í skóla". "Huh" heyrðist í ósannfærðum frænkunum.
Ég: " Hafið þið farið til læknis?" Frænkurnar: "já, og það er ókeypis fyrir börn að fara til læknis" (snjallar!) Ég: "já, sem betur, en það kostar samt fullt af peningum sem að allt fólkið á Íslandi borgar saman í skatta svo það sé ókeypis fyrir börn að fara til læknis". Frænkurnar eru nú ekki alveg sannfærðar um þetta. Ég: "Hvað ætli einn tími hjá heimilislækni myndi kosta ef maður borgaði það sem hann kostar í alvörunni?" Frændinn giskaði á tíuþúsundkall og frænkurnar hváðu: "Tíu þúsund kall, bara fyrir að hitta lækni?"
Frænkurnar setti hljóðar og það var augljóst að þær höfðu um mikið að hugsa. Mér fannst þetta orðið mátulegt af skattaumræðum og benti þeim á hvað við værum heppin að búa í landi þar sem fólk getur farið til læknis, gengið í skóla og núna væri kominn kvöldmatur (Frænkurnar voru einmitt svolítið skúffaðar að ég vildi ekki panta pitsu því það væri svo dýrt. Við höfðum farið í bakaríið fyrr um daginn, ég sagði að það yrði að duga).
Við njótum ljúffengs matarins saman og þá hrekkur upp úr annarri frænkunni: "Ég veit um stað þar sem maður fær ókeypis mat!" Nú, hvái ég. "Rónarnir, þeir fá ókeypis mat" svarar snjalla frænkan þá. "Já, það er gott" svara ég "en veistu hverjir borga matinn fyrir rónana?" Hún vissi það ekki og ég sagði henni að það væri líka borgað með sköttunum margumtöluðu. Nú ofbauð 12 ára frænkunni "Borgum við mat fyrir aumingja og alkahólista sem nenna ekki að vinna sjálfir!?!". Nú kom sér vel ég hef svolitla kennaraæfingu í að halda andlitinu og ég náði að svara: "já, því að flestum finnst það betra en að láta þá svelta, þó þeir séu alkahólistar og aumingjar". Frænkunum var nú öllum lokið og við ákváðum að snúa okkur að auðmeltanlegri viðfangsefnum eins og pappírsföndri og spilamennsku.
Þessi gjafabréf á samveru með systkinabörnunum hafa svo sannarlega nýst vel.
Ég er ekki frá því að ég hafi grætt mest á samverunni með þessum snillingum.
* athugasemd viðbætt síðar: Takk fyrir athugasemdina, það hefði mátt koma betur fram í frásögninni að það er ekki sama sem merki á milli alkahólista og aumingja, við tókum þá umræðu síðar þó að það komi ekki fram hér.
Posted by Rósir og rjómi at 00:28 3 comments:
Email ThisBlogThis!Share to TwitterShare to FacebookShare to Pinterest
Labels: föndur, gjafahugmynd, munsturlímband, myndarammi, snyrtivörur, Washi teip
12 ára gestabloggari föndrar
Um daginn fékk ég 12 ára frænku mína í heimsókn og að sjálfsögðu fékk hún að föndra svolítið. Mér finnst svo ótrúlega gaman að sjá hvað börn föndra skemmtilega og fallega hluti, þau eru oft ekki að gera þetta svona flókið eins og við fullorðna fólkið.
Fyrst bað hún um að pakka gjöf handa góðri vinkonu sinni inn og ég stakk upp á að skreyta gjafapoka. Hún valdi þennan fína pappír og stakk svo upp á því að binda borða um naglalökkin og skreyta pokann með þeim- litirnir og umbúðirnar á naglalökkunum passaði svona líka vel við pappírinn!
En föndurþörfinni var ekki svalað og hún bað um að gera afmælisgjöf fyrir mömmu sína.
Hún byrjaði á að mála ramma með vatnsþynntri málingu og áferðin varð mjög flott.
Svo fundum við mynd af þeim mæðgum og hún bað mig líka um að "googla" fyrir sig ljóð.
Henni leist best á þetta ljúfa ljóð:
mjúk er alltaf höndin þín,
tárin þorna sérhvert sinn
sem þú strýkur vanga minn.
Þegar stór ég orðinn er
allt það launa skal ég þér.
Eins og margir 12 ára krakkar í dag á hún snjallsíma og er bæði á Facebook og Snapchat og þurfti strax að fá að tengjast netinu heima hjá mér þegar hún kom. Þegar ég spurði hana hvort að ég mætti setja myndir af fína föndrinu hennar á bloggsíðuna mína kom á hana hik; "Hvernig er eiginlega bloggíða?". Ég sagði henni að það gætu allir skoðað það á netinu, ekki bara vinir manns. Þá spurði hún hvort að margir karlar skoðuðu síðuna mína en ég sagðist halda að þeir væru sennilega mjög fáir! Hún vissi að hún mætti ekki setja myndir af sér hvar sem er á netið og við sammældumst því um að ég gerði andlitin á myndinni óskýr áður en ég birti myndina á blogginu.
Þessi klára stelpa var sko alveg með þetta á hreinu, ég er mjög stolt af henni!
Auðvitað varð afmæliskort í stíl að fylgja fínu gjöfinni.
Posted by Rósir og rjómi at 15:43 2 comments:
Email ThisBlogThis!Share to TwitterShare to FacebookShare to Pinterest
Labels: föndur, innpökkun, kort, myndarammi
Það var kominn tími á að fríska upp á forstofuna, bara aðeins endurraða aðeins dúlleríinu :-)
Ég smellti skrapp pappír í botninn á bakkanum, fannst hvíti bakkinn á hvítu kommóðunni vera aðeins OF hvítt!
Bakkann spreyjaði ég sjálf, málaði fyrst svart undir, spreyjaði svo og pússaði kantana með sandpappír
Það var líka kominn tími á nýjar myndir í hvítu rammana, enda dálítið langt liðið frá páskum!
Einhvern tímann hef ég vistað þetta á tölvunni minni, veit því miður ekki hvaðan. Klippti þetta til svo að passaði vel í rammann og auðvitað skrapp pappír á bakvið.
Hornið í forstofunni lítur þá svona út:
Posted by Rósir og rjómi at 16:21 3 comments:
Email ThisBlogThis!Share to TwitterShare to FacebookShare to Pinterest
Labels: bakki, dúllerí, heimilið, myndarammi
Myndarammi fyrir lítinn gorm og afmæliskort fyrir prinsessu
Ég verð að byrja á því að afsaka bloggleysið undanfarið, við vorum að koma heim úr annasömu en skemmtilegu ferðalagi um Þýskaland þar sem helstu vinir og vandamenn eiginmannsins voru heimsóttir :-)
Við tókum að sjálfsögðu með gjafir fyrir frændsyskinin, myndarammi með bæn fyrir lítinn 1 árs krúttgorm og svo afmæliskort fyrir 4 ára prinsessu.
Gormurinn ber stutt en fallegt nafn og mér langaði til þess að gera því hátt undir höfði með fánalengjunni.
Hann fékk hraðgert kort með, myndin er af FPTFY, æðisleg eins og allt þaðan!
Stóra systirin fékk svo prinsessukort
Þetta er svona "swing-card" eða snúningskort þar sem miðjan snýst við þegar maður opnar það
Best að fara taka upp úr töskunum!
Posted by Rósir og rjómi at 00:22 No comments:
Email ThisBlogThis!Share to TwitterShare to FacebookShare to Pinterest
Labels: föndur, frítt prentefni, kort, myndarammi
Það hefur væntanlega ekki farið fram hjá neinum að skógardýr; bambar og uglur eru móðins,
enda voðalega sætt og vinalegt.
Núna þegar ég er búin að eignast svona ofurkrúttlega stimpla varð ég náttúrulega að nota þá fyrir ofurkrúttið hann Berg Frey.
Hann fékk því svona skógardýra ramma með bæn
Ég var eitthvað að vandræðast með pappír en datt svo hið augljósa í hug, að búa til mynstraðan pappír með einum af stimplunum, hann hentað fullkomlega!
Posted by Rósir og rjómi at 23:33 1 comment:
Email ThisBlogThis!Share to TwitterShare to FacebookShare to Pinterest
Labels: Barnaherbergi, DIY, föndur, myndarammi, sængurgjafir
...getur sko breytt heilmiklu! Ég er aðeins að nostra við forstofuna mína og datt skyndilega í hug um daginn að þar vantaði fleiri myndir á veggina, núna skil ég bara ekki af hverju mér datt þetta ekki fyrr í hug!
Fyrir: ósköp venjulegir snagar (með óvenju uppstilltum yfirhöfnum)
Eftir: búið að bæta einum myndaramma við
Myndir af litlu fjölskyldunnni og falleg orð
Textinn er fenginn af þessari mynd sem er héðan
Ég hefði nú bara notað þessa mynd en hún sneri ekki rétt fyrir rammann og því náði ég bara í stafrænan skrapp pappír (hvað eru mörg p í því?!?), smellti honum inn í Picasa og splæsti í texta, tilbúið!
Posted by Rósir og rjómi at 23:21 5 comments:
Email ThisBlogThis!Share to TwitterShare to FacebookShare to Pinterest
Labels: dúllerí, heimilið, myndarammi
Speaking words of wisdom...
Það hefur sennilega ekki farið fram hjá neinum að núna er agalega smart að hafa bókstafi út um allt heima hjá sér og allskonar fleyg og falleg orð á litlum skiltum, á veggjum og bara alls staðar. Bókaorminum mér finnst það æðislegt! Afskaplega fallegt og svo gefandi að vera umvafinn fallegum orðum.
Þetta varð innblástur að svona persónulega hlutanum af afmælisgjöfum fyrir tvær afar góðar og indælar vinkonur mínar. Innblásturinn kom frá þessum myndum:
Ég verð að viðurkenna að ég veit ekki alveg hvaðan ég hef þessa mynd, vistaði hana á tölvunni fyrir nokkru síðan því að mér fannst svo gaman að rekast á eitthvað á okkar ástkæra ylhýra.
og svo rakst ég á þessu frábæru útgáfu á fésbókarsíðu Púkó&Smart.
Samansoðið varð þetta að:
já, já, svona er ég nú klár í Word, hohoho!
og líka í bláu, tekur sig vel út á bakkanum í kvöldsólinni
og þegar maður er búinn að eyða allt of löngum tíma í að eiga við prentarann og taka myndir (af myndunum, haha) með litla snúðinn á handleggnum er þetta fljótleg en samt falleg reddingar innpökkun. Endurnýttir bréfpokar og skrautið límt á, tada!
p.s. nokkrar nýjar færslur í vinnslu, þó að það hafi ekki gerst mikið hér í bloggheimum hef ég ekki setið aðgerðalaus í kotinu :-)
Posted by Rósir og rjómi at 01:49 2 comments:
Email ThisBlogThis!Share to TwitterShare to FacebookShare to Pinterest
Labels: föndur, heimilið, myndarammi, pakkar
Fyrir 1 árs prinsessur
Það er nóg af yndislegum 1 árs börnum í kringum mig og einhvern veginn er það orðin regla frekar en undantekning að þau fái ramma með heillaóskaljóði frá mér í afmælisgjöf. Í ágúst áttu tvær sætar snúllur afmæli og þær fengu að sjálfsögðu ramma.
Litirnir í herberginu hennar Llju Maríu eru ljósbleikur, ljósgrænn og brúnn, afskaplega falleg litasamsetning enda á daman voða fínt herbergi. Ég hafði litina til hliðsjónar þegar ég gerði rammann en lét það kannski þvælast of mikið fyrir mér því að fyrstu samsetningarnar voru bara ekki að gera sig:
Mér finnst þessi skrautlegi pappír svo fallegur en hann er allt of órólegur. Þannig að ég lagði rammann til hliðar í nokkra daga, rótaði svo vel og lengi í pappírnum mínum og þá varð þetta útkoman:
Ahhh, miklu betra! Og fiðrildagatarinn góði var notaður einu sinni enn, maður fær seint nóg af fiðrildum! (Afsakið glampann á myndinni, henni var auðvitað smellt af á síðustu stundu eins og vera ber...)
Snæfríður á líka afskaplega smekklegt herbergi og litirnir þar voru líka hafðir til hliðsjónar þegar ég gerði ramman hennar:
Ég er voðalega skotin í veifum og greip tækifærið að nota þær því að daman ber bara eitt nafn. Nafnið er reyndar heldur langt og ég hreinlega lagði ekki í að stipla nafnið, það hefði ekki mátt bera mikið út af en notaði bara hugmyndina sem að ég prófaði fyrst í hinum rammanum, að skera stafina út. Auðvitað urðu líka að vera nokkur fiðrildi :-)
Takk fyrir innlitið og allar fallegu athugasemdirnar sem ég fæ frá ykkur!
Posted by Rósir og rjómi at 00:49 8 comments:
Email ThisBlogThis!Share to TwitterShare to FacebookShare to Pinterest
Labels: Barnaherbergi, föndur, myndarammi
Ég held bara áfram að drekkja ykkur í myndarömmum.......gerði þennan nýlega fyrir lítinn prins:
Eins og venjulega var ég hálfa eilífðina að ákveða hvernig ég vildi hafa hann og tók myndir af ýmsum útgáfum til þess að bera saman:
Að lokum ákvað ég að fallegi hringekjupappírinn væri of órólegur og valdi í staðinn þennan bláa sem að sést á efri myndinni og auðvitað á merkimiðanum sem var í stíl:
Svona leit svo pakkinn út sem að afmælisbarnið fékk:
Posted by Rósir og rjómi at 01:13 6 comments:
Email ThisBlogThis!Share to TwitterShare to FacebookShare to Pinterest
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.